**Likumprojekta ”Latgales speciālās ekonomiskās zonas likums” sākotnējās ietekmes novērtējuma ziņojums (anotācija)**

|  |
| --- |
| I. Tiesību akta projekta izstrādes nepieciešamība |
| 1. | Pamatojums | Vides aizsardzības un reģionālās attīstības ministrijas (turpmāk – VARAM) izstrādātajā Rīcības plānā Latgales reģiona izaugsmei 2015.-2017.gadam(turpmāk – plāns), kas 2015.gada 29.aprīlī apstiprināts ar Ministru kabineta rīkojumu Nr.230, ietverts 2.1.pasākums “Paplašināt Rēzeknes speciālās ekonomiskās zonas teritoriju uz rūpnieciskās apbūves teritorijām Latgales plānošanas reģionā, priekšroku dodot pašvaldību īpašumā esošām teritorijām, saskaņojot izmaiņas ar Eiropas Komisiju” (turpmāk – uzdevums). Šī uzdevuma mērķis ir piešķirt speciālās ekonomiskās zonas statusu papildus teritorijām Latgales reģionā. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | **Likuma mērķis:** Latgales speciālās ekonomiskās zonas (turpmāk – Latgales SEZ) izveidošanas mērķis ir veicināt Latgales reģiona attīstību, piesaistot ieguldījumus ražošanas un infrastruktūras attīstībai un jaunu darba vietu radīšanai.Ņemot vērā Latgales reģiona nelabvēlīgo sociālekonomisko attīstību, paplašinātā speciālā ekonomiskā zona Latgalē ir atbilstošs risinājums reģiona ekonomiskās situācijas uzlabošanai.**1. Latgales speciālās ekonomiskās zonas likuma saturs.***Likuma I nodaļa “Vispārīgie noteikumi”.*Līgums ar Latgales SEZ uzraudzības padomi (tās nolikumā noteiktu pilnvarotu personu) jāslēdz gadījumā, kad komersants vēlas pretendēt uz tiešo nodokļu atvieglojumiem saskaņā ar likumu “Par nodokļu piemērošanu brīvostās un specializētajās ekonomiskajās zonās”. Gadījumā, ja komersants jau darbojas Latgales SEZ teritorijā, pirms tai noteikts SEZ statuss, līgumu ar Latgales SEZ uzraudzības padomi (tās nolikumā noteiktu pilnvarotu personu) var slēgt, ja plānots veikt jaunus ieguldījumus, tādējādi pretendējot saņemt tiešo nodokļu atvieglojumus. Pārējos gadījumos komersantam nav jāslēdz līgums, lai veiktu komercdarbību Latgales speciālajā ekonomiskajā zonā.. Noteikts arī, ka Latgales SEZ komersantiem jāatrodas un jāveic komercdarbība Latgales SEZ teritorijā, taču tas neizslēdz iespēju, ka komersanta juridiskā adrese atrodas citviet.Latgales SEZ teritoriju veido publisku personu un privātīpašumā esošas teritorijas.Latgales speciālās ekonomiskās zonas uzraudzības padome, ja tas nepieciešams, iznomā Latgales speciālās ekonomiskās zonas kapitālsabiedrībām un citiem komersantiem Latgales speciālās ekonomiskās zonas teritorijā esošo zemi un citu nekustamo īpašumu. Attiecībā uz situāciju, kad Latgales SEZ uzraudzības padome iznomā zemi – tiks piemērota nomas maksa atbilstoši Ministru kabineta 2007.gada 30.oktobra noteikumos Nr.735 “Noteikumi par publiskas personas zemes nomu” noteiktajam. Šāds modelis nodrošina arī to, ka uz nomātas zemes var tikt veiktas ražošanas aktivitātes. Noma nebūs kā šķērslis, lai veiktu komercdarbību. Kā piemēru var minēt Ministru kabineta 2015.gada 13.oktobra noteikumus Nr.593 "Darbības programmas "Izaugsme un nodarbinātība" 3.3.1.specifiskā atbalsta mērķa "Palielināt privāto investīciju apjomu reģionos, veicot ieguldījumus uzņēmējdarbības attīstībai atbilstoši pašvaldību attīstības programmās noteiktajai teritoriju ekonomiskajai specializācijai un balstoties uz vietējo uzņēmēju vajadzībām" īstenošanas noteikumi" īstenošanas nosacījumus. Kā arī Ministru kabineta 2015.gada 10.novembra noteikumus Nr.645 "Darbības programmas "Izaugsme un nodarbinātība" 5.6.2.specifiskā atbalsta mērķa "Teritoriju revitalizācija, reģenerējot degradētās teritorijas atbilstoši pašvaldību integrētajām attīstības programmām" īstenošanas noteikumi" īstenošanas nosacījumus. Attiecībā uz citu nekustamo īpašumu nomaksa maksa tiks noteikta atbilstoši Ministru kabineta 2010.gada 8.jūnija noteikumos Nr. 515 “Noteikumi par publiskas personas mantas iznomāšanas kārtību, nomas maksas noteikšanas metodiku un nomas līguma tipveida nosacījumiem”.Likuma ietvaros noteikti pamatkritēriji, pēc kādiem tiek vērtētas teritorijas, kurām varētu piešķirt SEZ statusu. Galvenie izvirzītie kritēriji ir sekojoši – teritorijas piederība, teritorijas infrastruktūras stāvoklis, plānotās investīcijas teritorijas infrastruktūras stāvokļa uzlabošanai, plānotie rezultāti, teritorijai piešķirot speciālās ekonomiskās zonas statusu. Vienlaikus paredzēts, ka Ministru kabinetam ir tiesības noteikt papildu plānotos rezultātus, teritorijai piešķirot speciālās ekonomiskās zonas statusu.Likumprojekts nosaka arī, ka Latgales speciālās ekonomiskās zonas komersanti var pretendēt uz tiem paredzētajiem nodokļu atvieglojumiem saistībā ar ieguldījumu veikšanu arī gadījumos, ja attiecīgā Latgales SEZ teritorija pēc izveidošanas zaudē SEZ statusu.Tostarp noteikts, ka šis likums neattiecas uz Rēzeknes SEZ pārvaldīšanas, izmantošanas kārtību, kā arī uz Rēzeknes SEZ teritoriju. Tādējādi Rēzeknes speciālās ekonomiskās zonas likums un Latgales SEZ likums savstarpēji nerada pretrunas, jo katrs no tiem regulē konkrētās SEZ zonas darbību, u.c. jautājumus.*Likuma II nodaļa “Latgales speciālās ekonomiskās zonas pārvalde”.*Latgales SEZ pārvaldība notiek centralizēti ar Latgales plānošanas reģiona starpniecību, tas nozīmē, ka Latgales plānošanas reģiona attīstības padome apstiprina Latgales SEZ uzraudzības padomes nolikumu, kas izstrādāts saskaņā ar likumā noteiktajām pārvaldes funkcijām, apstiprina, atceļ un veic izmaiņas uzraudzības padomes sastāvā. Uzraudzības padome var uzdot izpildaparātam un pārvaldniekam veikt citus šajā likumā neminētos uzdevumus.Latgales SEZ pārvaldes struktūra:Latgales plānošanas reģiona attīstības padomeApstiprina, atceļ, veic izmaiņas uzraudzības padomes sastāvāApstiprina **uzraudzības padomes** nolikumuUzraudzības padome kontrolē izpildaparāta un pārvaldnieka darbībuNoteikts, ka Latgales SEZ izpildaparāts (administratīvie darbinieki, speciālisti, piemēram, jurists, tehniskie darbinieki, u.c. pēc nepieciešamības) nodrošina pakalpojumu kompleksu Latgales SEZ ieguldītājiem un komercsabiedrībām. SEZ komersanti var saņemt likumā “Par nodokļu piemērošanu brīvostās un speciālajās ekonomiskajās zonās” paredzētos tiešo nodokļu atvieglojumus, kā arī Latgales SEZ uzraudzības padome var noteikt brīvās zonas un to robežas, saskaņojot ar Valsts ieņēmumu dienestu.Viena no Latgales SEZ uzraudzības funkcijām nosaka, ka uzraudzības padome, ja nepieciešams var veidot un pārvaldīt Latgales SEZ komercdarbības atbalsta fondu. Taču sākotnēji Latgales SEZ izveidē nav paredzēts, ka obligāti šāds fonds ir jāizveido.Latgales SEZ budžetu var veidot ieņēmumi no valsts un pašvaldību budžetiem, iemaksas no dažādiem fondiem, piemēram, no Komercdarbības atbalsta fonda, ja tāds tiek izveidots, kā arī ieņēmumi, kas gūti Latgales SEZ pārvaldības rezultātā, piemēram, nodrošinot konsultatīvos pakalpojumus, ja tiem tiek noteikta maksa. Attiecībā uz nomas līgumu slēgšanu par publiskas personas īpašumā esošajiem īpašumiem, noteikts, ka Latgales SEZ uzraudzības padome ar attiecīgās personas deleģējumu, nomas līgumu nekustamajiem īpašumiem var slēgt uz laiku, kas nepārsniedz 30 gadus. Savukārt pārējo, proti, privātīpašumā esošo nekustamo īpašumu noma notiek atbilstoši normatīvajos aktos noteiktajai kārtībai. *Likuma III nodaļa “komercdarbība Latgales speciālās ekonomiskās zonas teritorijā”.*Nodaļā ietverts regulējums, ka Latgales SEZ uzraudzības padome izsniedz atļauju, kas apliecina, ka komersantam ir tiesības piemērot tiešo nodokļu atvieglojumus, vienlaikus uzraudzības padome par atļaujas izsniegšanu informē Valsts ieņēmumu dienestu un attiecīgo pašvaldību. **2. Potenciālās Latgales reģiona teritorijas, kurās būtu nosakāms SEZ statuss.**Likumā nav ietverts pašvaldību saraksts, kuru atsevišķām teritorijām būtu nosakāms SEZ statuss, jo ir paredzēts Ministru kabinetam dot deleģējumu noteikt Latgales SEZ teritoriju. Vienlaikus anotācijas 1.pielikumā ietverta informācija par provizorisko pašvaldību sarakstu, kurās varētu atrasties speciālās ekonomiskās zonas teritorija un provizoriskā Latgales SEZ teritorijas platība.Kā nozīmīgs aspekts likuma ietvaros ir noteikta Latgales SEZ maksimālā teritorijas platība, proti, teritorijas ar SEZ statusu Latgalē nepārsniedz 5% no Latgales reģiona (NUTS 3) teritorijas. Latgales reģiona kopējā platība ir 14 549 km², attiecīgi 5% ir 727,45 km².**3. Statistika par Latgales plānošanas reģionu.**Iekšzemes kopprodukta (IKP) dati rāda, ka kopumā Latgales reģionā ir saglabājies izteikti zemāks sociālekonomiskās attīstības līmenis, salīdzinot ar Latvijas vidējiem rādītājiem – IKP uz vienu iedzīvotāju Rīgā ir gandrīz trīs reizes lielāks, bet vidēji Latvijā - gandrīz divas reizes lielāks nekā Latgales reģionā.

|  |  |  |  |  |  |  |
| --- | --- | --- | --- | --- | --- | --- |
|  | 2007 | 2008 | 2009 | 2010 | 2011 | 2012 |
| Latvija | 10 239 | 11 204 | 8 821 | 8 662 | 9 859 | 10 839 |
| Rīga | 17 342 | 18 927 | 14 612 | 14 343 | 15 775 | 17 790 |
| Pierīgas reģions | 8 018 | 8 658 | 6 714 | 6 817 | 8 078 | 8 711 |
| Kurzemes reģions | 8 083 | 8 904 | 7 057 | 6 789 | 8 504 | 8 586 |
| Zemgales reģions | 6 328 | 7 124 | 5 784 | 5 840 | 6 554 | 7 338 |
| Vidzemes reģions | 6 676 | 6 872 | 5 830 | 5 651 | 6 259 | 6 540 |
| Latgales reģions | 5 288 | 6 014 | 4 973 | 4 668 | 5 599 | 6 176 |

*IKP uz vienu iedzīvotāju, EUR. Centrālās statistikas pārvaldes (CSP) dati.*Līdzīga situācija ir novērojama arī attiecībā uz bezdarba līmeņa rādītājiem. Ja ekonomiskās krīzes periodā Latgales reģionā bija zemāks bezdarba līmenis nekā vidēji Latvijā, un situācija nodarbinātības ziņā bija labāka nekā atsevišķos reģionos, tad, ekonomiskajai situācijai uzlabojoties, turpmākajos gados Latgales reģionā ekonomiskā attīstība ir bijusi lēnāka nekā pārējos reģionos, un bezdarba līmenis nav būtiski samazinājies. 2014 gadā tas bija 12,1 %, kamēr Latvijā vidēji ir 8,3%.

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
|  | 2007 | 2008 | 2009 | 2010 | 2011 | 2012 | 2013 | 2014 |
| Latvija | 4.5 | 6 | 13.2 | 14.5 | 12 | 11.4 | 9 | 8.3 |
| Pierīgas reģions | 3.6 | 4.3 | 11.2 | 13.1 | 10.7 | 9.3 | 6.4 | 6 |
| Rīga | 4.4 | 6.5 | 14.9 | 17.3 | 13.1 | 11.1 | 8.4 | 6.5 |
| Kurzemes reģions | 4.1 | 4.9 | 11 | 11.6 | 10.7 | 9.6 | 7.5 | 9.4 |
| Zemgales reģions | 4.6 | 6 | 14.7 | 16.4 | 13.8 | 13.2 | 11.6 | 9.6 |
| Vidzemes reģions | 4.8 | 7.1 | 13.7 | 10.8 | 8.9 | 11.3 | 9.5 | 9.8 |
| Latgales reģions | 5.9 | 6.8 | 12.4 | 13.4 | 13 | 14.8 | 12.1 | 12.1 |

*Bezdarba līmenis, %, 15-64 iedzīvotāju vecuma grupā. CSP dati.*Tajā pašā laikā uzņēmējdarbības rādītāji liecina, ka Latgales reģionā ir potenciāls ekonomiskajai attīstībai, uzņēmējdarbības rādītāji norāda uz ekonomiska izrāviena iespējām, kuru varētu veicināt speciālo ekonomisko zonu noteikšana Latgalē.CSP dati rāda, ka nefinanšu investīcijas (2013.g.salīdzināmās cenās) 2013.gadā, salīdzinot ar 2012.gadu, pieauga tikai Zemgales reģionā (4%) un Latgales reģionā (33%). Lai arī Latgales reģions atpaliek no pārējiem reģioniem, nefinanšu investīcijas pēckrīzes periodā stabili pieaug (skat. 1.attēlu).*Nefinanšu investīcijas uz 1 iedz. EUR (2013.g. salīdzināmās cenās). CSP dati, VARAM aprēķins*CSP dati rāda, ka ir pieaudzis arī ekonomiski aktīvo individuālo komersantu un komercsabiedrību skaits, kas liecina par uzņēmējdarbības vides uzlabošanos (2013.gadā 6296 uzņēmumi, 2012.gadā 6051 uzņēmums). Statistikas dati laika dinamikā norāda uz pakāpenisku uzņēmējdarbības aktivitātes palielināšanos Latgales reģionā.*Ekonomiski aktīvo uzņēmumu skaita uz 1000 iedz. dinamika Latgales reģionā. CSP dati, VARAM aprēķins***4. Citu valstu pieredze speciālo ekonomisko zonu izveidē.**Pasaulē speciālo ekonomisko zonu attīstība pēdējos gados ir notikusi ļoti strauji, šobrīd vairāk nekā 130 valstīs ir dažāda veida ekonomiskās zonas[[1]](#footnote-1), ir izveidota pasaules speciālo ekonomisko zonu asociācija[[2]](#footnote-2), katru gadu Financial Times paziņo labākās speciālās ekonomiskās zonas pasaulē dažādās kategorijās[[3]](#footnote-3) Ņemot vērā SEZ ekspansīvo attīstību mūsdienās, var izšķirt vairākus ekonomisko zonu veidus, termini „speciālā ekonomiskās zona”, „brīvā ekonomiskās zona”, u.c. tiek lietoti brīvi, daudzviet neakcentējot atšķirības, tādejādi radot priekšstatu, ka runa ir par vienu un to pašu. Var izšķirt šādus ekonomisko zonu veidus[[4]](#footnote-4):* brīvās tirdzniecības zonas - norobežotas teritorijas, kas izveidotas ar mērķi, lai veicinātu tirdzniecību, piemērojot atvieglotus muitas noteikumus preču ievešanai un glabāšanai. Piemēram, Rēzeknes speciālajā ekonomiskajā zonā 2014.gadā bija viena šāda zona[[5]](#footnote-5);
* eksporta zonas - industriālas zonas, kuras ir izveidotas ar specifisku mērķi, lai piesaistītu investīcijas uz eksporta orientētu preču ražošanai;
* speciālās investīciju zonas - šādas zonas ir izveidotas atsevišķiem ekonomikas sektoriem, lai veicinātu to attīstību, tajās ietilpst, piemēram, tehnoloģiju un industriālie parki, loģistikas parki un lidostu teritorijas;
* speciālās ekonomiskās zonas - plašākas teritorijas, kuras aptver vairākus ekonomikas sektorus un nav noteikts uzsvars uz iekšējo vai ārējo tirgu, to teritorija var ietvert atsevišķas pilsētas vai pat vairākas administratīvās teritorijas vienlaicīgi, šajās zonās tiek piedāvāts plašs atbalsta klāsts komersantiem, zonās tiek pieļauta iedzīvotāju patstāvīga uzturēšanās *(on-site residence)*. Speciālās ekonomiskās zonas var iekļaut vairākas no augstākminētajām zonām.

Speciālajām zonām identiskas zonas Latvijas kaimiņvalstīs ir veiksmīgi attīstījušās Polijā, kur pašlaik ir 14 speciālās ekonomiskās zonas, tās ir piesaistījušas vairāk kā 20 miljardu *euro* lielas investīcijas un radījušas 186 000 jaunu darba vietu, Polija ir pagarinājusi SEZ darbības termiņu līdz 2026.gadam.[[6]](#footnote-6) *KPMG Poland* 2014.gadā veiktā pētījumā ir noskaidrots, ka 86% no komersantiem, kas darbojas SEZ, tās apstākļus novērtējuši kā labus vai ļoti labus, bet 95% rekomendētu citiem uzņēmumiem darboties SEZ[[7]](#footnote-7). Centrālā un Austrumeiropas reģionā speciālajām ekonomiskajām zonām līdzīgas zonas darbojas tikai Latvijā, Lietuvā un Polijā, pārējās valstīs funkcionē brīvās tirdzniecības zonas (skat.tabulu).[[8]](#footnote-8) Līdz ar to speciālai ekonomiskajai zonai Latgales reģionā ir būtiskas priekšrocības piesaistīt investorus arī reģionālā mērogā.

|  |  |  |  |  |  |
| --- | --- | --- | --- | --- | --- |
|  | Polija | Rumānija | Lietuva | Latvija | Igaunija |
| Zonu skaits | 14 speciālās ekonomiskās zonas | 6 brīvās tirdzniecības zonas | 7 speciālās ekonomiskās zonas | 4 speciālās ekonomiskās zonas | 4 brīvās tirdzniecības zonas |
| Platība ha | 15.045 | 801.8 | 1.519 | 13.693 | 750 |
| Pirmās zonas darbības sākums | 1995.g. | 1993.g. | 2002.g. | 1997.g. | 1997.g. |

*SEZ salīdzinājums Centrālā un Austrumeiropas reģionā. Datu avots: KPMG Poland. „Special Economic Zones. 2012 Edition”, 2012.*Analizējot citu valstu normatīvo regulējumu, var secināt, ka tikai dažas valstis izvirza oficiālus kritērijus, pēc kuriem nosaka SEZ atrašanās vietu un lielumu, vairumā gadījumā, kā tas pašlaik ir Latvijā un arī Polijā, SEZ tiek izveidota ar atsevišķu parlamenta, izpildvaras vai prezidenta lēmumu, nespecificējot konkrētus kritērijus, taču vienlaikus uzsverot atsevišķu kritēriju būtisku nozīmi, piemēram, zemes īpašnieks ir valsts vai pašvaldība, un tikai īpašos gadījumos arī privātā īpašumā esošā zeme var būt kā SEZ teritorija. Piemēram, Indonēzijā, kur speciālās ekonomiskās zonas iegūst no to tuvuma Singapūrai, likums par speciālām ekonomiskām zonām[[9]](#footnote-9) nosaka, ka:* SEZ izveidošana ir noteikta ar reģionālās plānošanas dokumentiem;
* attiecīgās administratīvās teritorijas pārvalde atbalsta SEZ izveidošanu;
* SEZ ir novietota tuvumā starptautiskiem transporta un tirdzniecības tīkliem, kā arī teritorijā ir potenciāls izmantot dabas resursus.

**5. Deleģējums Ministru kabinetam.***Ministru kabinets nosaka Latgales speciālās ekonomiskās zonas teritoriju, kuras kopējā platība nepārsniedz 5% no Latgales reģiona (NUTS 3) teritorijas, un kārtību, kādā tiek noteikts un aktualizēts tās teritoriju saraksts.*Saskaņā ar minēto deleģējumu Latgales SEZ teritorijas var tikt aktualizētas, ņemot vērā sociālekonomisko situāciju, potenciālo komersantu pieprasījumu u.c. būtiskus faktorus. Tādējādi laicīgi varēs reaģēt uz nepieciešamajām izmaiņām Latgales SEZ teritoriju sastāvā. Ministru kabineta noteikumu ietvaros nosakāms, ka lēmumu par speciālās ekonomiskās zonas statusa piešķiršanu konkrētai teritorijai pieņem vadošā valsts pārvaldes iestāde reģionālās attīstības plānošanas un koordinācijas jautājumos pēc atbilstoša Latgales SEZ uzraudzības padomes lūguma.Atbilstoši iepriekš minētajam un pēc likumprojekta “Latgales speciālās ekonomiskās zonas likums” apstiprināšanas Saeimā, VARAM sadarbībā ar darba grupas locekļiem un ekspertiem plāno līdz 2016. gada 1.februārim izstrādāt Ministru kabineta noteikumus un vides aizsardzības un reģionālās attīstības ministrs Ministru kabinetā iesniedz noteikumu projektu, kas nosaka Latgales SES teritoriju un kārtību, kādā tiek noteikts un aktualizēts tās teritoriju saraksts.*Ministru kabinetam tiek deleģētas tiesības noteikt papildu kritērijus speciālo ekonomisko zonu teritoriju noteikšanai, kā arī noteikt papildu plānotos rezultātus, teritorijai piešķirot speciālās ekonomiskās zonas statusu.*Ar šādu deleģējumu Ministru kabinets var noteikt papildu kritērijus, piemēram, izvērtējot sociālekonomisko situāciju, par papildu kritēriju var noteikt bezdarba līmeni, iedzīvotāju skaitu, u.tml. rādītājus, kas varētu dod ieguldījumu izvērtējumā, vai attiecīgajai teritorijai nosakāms SEZ statuss. Vienlaikus Ministru kabinets var noteikt papildu plānotos rezultātus, piemēram, iedzīvotāju skaits attiecīgajā pašvaldībā, bezdarba līmenis, u.tml.*Ministru kabinetam tiek deleģētas tiesības noteikt privātīpašumā esošās teritorijas īpatsvaru no kopējās speciālās ekonomiskās zonas teritorijas.*Pēc VARAM ierosinājuma, privātīpašumā esošā teritorija no Latgales SEZ nepārsniedz 30%. Jautājums par privātīpašumā esošās teritorijas īpatsvaru būtu skatāms Ministru kabineta deleģējuma kontekstā. Atbilstoši iepriekš minētajam, Ministru kabinetam ir tiesības izstrādāt normatīvo regulējumu, ja tāda nepieciešamība tiek konstatēta, tādējādi nav nepieciešams noteikt konkrētu normatīvo aktu izstrādes termiņu par iepriekš minētajiem deleģējumiem. |
| 5. | Projekta izstrādē iesaistītās institūcijas | Lai izpildītu iepriekš minēto uzdevumu, VARAM sadarbosies ar Finanšu ministriju, Satiksmes ministriju, Ekonomikas ministriju, Latgales plānošanas reģionu un Latgales plānošanas reģiona pašvaldībām, kā arī citām iesaistītajām institūcijām. |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Latgales plānošanas reģiona pašvaldības, Latgales plānošanas reģiona attīstības padome, komersanti. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Likumprojekta īstenošanai papildus līdzekļi no valsts budžeta nav nepieciešami. |
| 4. | Cita informācija | Nav. |

|  |
| --- |
| III. Tiesību akta projekta ietekme uz valsts budžetu un pašvaldību budžetiem |
| **Rādītāji** | **2015. gads** | Turpmākie trīs gadi (euro) |
| **2016** | **2017** | **2018** |
| Saskaņā ar valsts budžetu kārtējam gadam | Izmaiņas kārtējā gadā, salīdzinot ar budžetu kārtējam gadam | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu | Izmaiņas, salīdzinot ar kārtējo 2015.gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 0 | 0 | 0 | +447720 | +464880 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | +89544 | +92976 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | +358176 | +371904 |
| 2. Budžeta izdevumi: | 0 | 0 | 0 | 144000 | 144000 |
| 2.1. valsts pamatbudžets | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets  | 0 | 0 | 0 | 144000 | 0144000 |
| 3. Finansiālā ietekme: | 0 | 0 | 0 | +303720 | +320880 |
| 3.1. valsts pamatbudžets | 0 | 0 | 0 | +89544 | +92976 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets  | 0 | 0 | 0 | +214176 | +227904 |
| 4. Finanšu līdzekļi papildu izde­vumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets  | 0 | 0 | 0 | 0 |
| 6. Detalizēts ieņēmumu un izdevu­mu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Finansiālā bilance (atšķiras no finansiālās ietekmes, jo tiek ierēķināta iespējamā piemērotā tiešo nodokļu atlaižu summa, kas nav uzskatāma kā valsts budžeta izdevumu sastāvdaļa, jo tiks kompensēta ar Latgales SEZ komercsabiedrību radītajiem ieguldījumiem):2017.gadā -144000 euro (2017.gadā finansiālo bilanci ietekmē Latgales SEZ pārvaldības izdevumi, kas tiks segti no to pašvaldību budžetiem, kas būs Latgales SEZ sastāvā) ;2018.gadā 3720 euro (2018.gadā finansiālo bilanci ietekmē Latgales SEZ pārvaldības izdevumi, kas tiks segti no to pašvaldību budžetiem, kas būs Latgales SEZ sastāvā, piemērotā tiešo nodokļu atlaižu summa aptuveni 300 000 euro apmērā, kā arī nodokļu ieņēmumi budžetā no strādājošo darba samaksas (ja no prognozes izpildās 65%) 447720, ja SEZ komercsabiedrībās tiek nodarbināti 200 strādājošie). |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Likumprojekts izskatāms vienlaicīgi ar likumprojektu “Grozījumi likumā “Par nodokļu piemērošanu brīvostās un speciālajās ekonomiskajās zonās””, kurā kā viena no speciālajām ekonomiskajām zonām, uz kuru attiecas likuma nosacījumi, tiks iekļauta arī Latgales SEZ teritorija. |
| 2. | Atbildīgā institūcija | Vides aizsardzības un reģionālās attīstības ministrija.  |
| 3. | Cita informācija | Nav.  |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav attiecināms. |
| 2. | Citas starptautiskās saistības | Nav attiecināms. |
| 3. | Cita informācija | Likums “Par nodokļu piemērošanu brīvostās un speciālajās ekonomiskajās zonās” ir valsts atbalsta programma, kas ir ieviesta saskaņā ar Komisijas regulu Nr.651/2014 (2014.gada 17.jūnijs), ar ko noteiktas atbalsta kategorijas atzīst par saderīgām ar iekšējo tirgu, piemērojot Līguma 107. un 108.pantu, un tai piešķirts valsts atbalsta lietas Nr. SA.39142[[10]](#footnote-10). Ņemot vērā, ka likumprojekts paredz Latgales SEZ izveidi, nepieciešams veikt grozījumus likumā “Par nodokļu piemērošanu brīvostās un speciālajās ekonomiskajās zonās”, lai nodokļu atvieglojumi būtu piemērojami arī tām kapitālsabiedrībām, kuras darbosies Latgales SEZ.Saskaņā ar Padomes regulas (EK) Nr. 659/1999 (1999. gada 22. marts) 1.panta c) punktu jauns valsts atbalsts ir arī esošā atbalsta grozījumi līdz ar to atbilstoši Komisijas regulas Nr.651/2014 (2014.gada 17.jūnijs) 11.pantam 20 darbdienu laikā no “Grozījumi likumā “Par nodokļu piemērošanu brīvostās un speciālajās ekonomiskajās zonās”” stāšanās spēkā Eiropas Komisijai ir jāiesniedz kopsavilkuma informācija atbilstoši regulā noteiktajai formai. VARAM sagatavos nepieciešamo kopsavilkuma informāciju un iesniegs to Eiropas Komisijai saskaņā ar Ministru Kabineta 2014.gada 16.decembra noteikumiem Nr.759 „Kārtība, kādā Eiropas Komisijā iesniedz atbalsta programmu un individuālo atbalsta projektu paziņojumus un kopsavilkuma informāciju, un kārtība, kādā piešķir un anulē elektroniskās sistēmas lietošanas tiesības”.Saskaņā ar atbalsta shēmu ikgadējais ieplānotais budžets nepārsniedz EUR 7 100 000 un tās ilgums ir no 11.07.2014 līdz 31.12.2020. Ņemot vērā, ka Latgales SEZ izveides rezultātā palielināsies to uzņēmumu skaits, kas pretendēs uz nodokļu atvieglojumiem likuma “Par nodokļu piemērošanu brīvostās un speciālajās ekonomiskajās zonās” grozījumu rezultātā, var palielināties kopējais Latvijas paziņotais atbalsta shēmas budžets. Ja grozījumu rezultātā atbilstoši Komisijas regulai Nr. 794/2004 (2004. gada 21. aprīlis) atbalsta shēmas budžets nepārsniedz 20% no kopējā sākotnēji paziņotā (apmēram EUR 35 500 000 līdz 2020. gadam), tad jauna kopsavilkuma informācija par shēmas budžetu Eiropas Komisijai nav jāiesniedz. Pēc VARAM prognozēm, kas tiks iekļautas likumprojekta “Grozījumi likumā “Par nodokļu piemērošanu brīvostās un speciālajās ekonomiskajās zonās”” anotācijā, šāds pieaugums (apmēram EUR 7 000 000 līdz 2020.gadam) netiks sasniegts Latgales SEZ izveides rezultātā. Rezultātā jauna kopsavilkuma informācija nebūs jāiesniedz.  |

|  |
| --- |
| VI. Sabiedrības līdzdalība un komunikācijas aktivitātes |
| 1. | Plānotās sabiedrības līdzdalības un komunikācijas aktivitātes saistībā ar projektu | Vides aizsardzības un reģionālās attīstības ministrija saskaņā ar ministrijas 2015.gada 19.jūnija rīkojumu Nr.167 ir izveidojusi darba grupu “Par darba grupas izveidi speciālās ekonomiskās zonas statusa piešķiršanai papildus teritorijām Latgales plānošanas reģiona teritorijā”, kurā ir iekļauti pārstāvji no Finanšu ministrijas, Ekonomikas ministrijas, Satiksmes ministrijas un Latgales plānošanas reģiona, turklāt bez darba grupas locekļiem piesaistīti citi speciālisti vai eksperti, piemēram, Latgales plānošanas reģiona Attīstības padomes vadība, u.c. |
| 2. | Sabiedrības līdzdalība projekta izstrādē | Vides aizsardzības un reģionālās attīstības ministrija papildus augstākminēto darba grupas locekļu viedokļiem ir apkopojusi Rēzeknes speciālās ekonomiskās zonas pārvaldes viedokli, kā arī visu Latgales plānošanas reģiona pašvaldības viedokļus par SEZ izveidi Latgalē.Atsauce uz likumprojekta izstrādi publicēta VARAM mājas lapā. |
| 3. | Sabiedrības līdzdalības rezultāti | Augstākminētā darba grupa un citas institūcijas atbalsta likumprojekta virzību apstiprināšanai Saeimā.Sabiedrības priekšlikumi vai iebildumi nav saņemti. |
| 4. | Cita informācija | Nav. |

|  |
| --- |
| VII. Tiesību akta projekta izpildes nodrošināšana un tās ietekme uz institūcijām |
| 1. | Projekta izpildē iesaistītās institūcijas  | Vides aizsardzības un reģionālās attīstības ministrija, Latgales plānošanas reģions. |
| 2. | Projekta izpildes ietekme uz pārvaldes funkcijām un institucionālo struktūruJaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Tiks izvērtēts atbilstoši Latgales SEZ uzraudzības padomes nolikumā noteiktajam. |
| 3. | Cita informācija | Nav. |

Vides aizsardzības un reģionālās attīstības ministrs K.Gerhards

Vīza: vides aizsardzības un reģionālās attīstības

 ministrijas valsts sekretārs G.Puķītis

2015.12.11.

3484

D.Ziediņa

66016725, Dace.Ziedina@varam.gov.lv

Z.Hermansons

67026597, Zintis.Hermansons@varam.gov.lv

1. Akinci, Gokhan, and Thomas Farole. 2011. “Special Economic Zones : Progress, Emerging Challenges, and Future Directions.” The World Bank. [↑](#footnote-ref-1)
2. Pasaules Speciālo Ekonomisko Zonu Asociācija: [www.wepza.org](http://www.wepza.org) [↑](#footnote-ref-2)
3. Skat., piemēram, „Global Free Zones of the Year 2015 – Winners. Financial Times”: http://www.fdiintelligence.com/Locations/fDi-Global-Free-Zones-of-the-Year-2015-Winners – [↑](#footnote-ref-3)
4. Akinci, Gokhan, and James Crittle. 2008. “Special Economic Zone : Performance, Lessons Learned, and Implication for Zone Development.” The World Bank. [↑](#footnote-ref-4)
5. Brīvās zonas. Valsts ieņēmumu dienesta informācija: <https://www.vid.gov.lv/default.aspx?tabid=9&id=1016&hl=1> [↑](#footnote-ref-5)
6. 2013. „Poland – a True Special Economic Zone”. Ernst&Young Poland: [http://www.ey.com/Publication/vwLUAssets/Raport\_EY\_Poland\_-\_a\_true\_special\_economic\_zone/$FILE/Raport-Poland-a-true-special-economic-zone.pdf](http://www.ey.com/Publication/vwLUAssets/Raport_EY_Poland_-_a_true_special_economic_zone/%24FILE/Raport-Poland-a-true-special-economic-zone.pdf) [↑](#footnote-ref-6)
7. 2014. “A Guide to SEZs. 20 years of Special Economic Zones”. KPMG Poland, <http://www.kpmg.com/PL/en/IssuesAndInsights/ArticlesPublications/Documents/2014/A-Guide-toSEZs-in-Poland-2014.pdf>   [↑](#footnote-ref-7)
8. 2012. „Special Economic Zones. 2012 Edition”. KPMG Poland: <http://www.paiz.gov.pl/files/?id_plik=20342> [↑](#footnote-ref-8)
9. Indonēzijas Speciālās ekonomiskās zonas likums: <http://www.kemlu.go.id/sanfrancisco/Documents/Ekonomi/Peraturan/Special%20Economic%20Zone.pdf> [↑](#footnote-ref-9)
10. Valsts atbalsta shēma Nr. SA.39142 „Likums „Par nodokļu piemērošanu brīvostās un speciālajās ekonomiskajās zonās”” ir pieejama: <http://ec.europa.eu/competition/state_aid/cases/253773/253773_1565296_3_1.pdf> [↑](#footnote-ref-10)